KTZC7 ΣΑΝ ΦΡΑΝΣΙΣΚΟ
ΜΕΤΑ ΤΟ ΣΧΟΛΕΙΟ ΜΕ ΤΗ ΔΕΣΠΟΙΝΙΔΑ ΚΑΘΙ
Καλησπέρα, φίλοι μου!
Γεια σας, δεσποινίς Κάθι!
Πώς αισθάνεστε σήμερα;
-Καλά! -Υπέροχα.
Ξέρετε ποιος δεν νιώθει πολύ καλά σήμερα;
Ποιος;
Ο κύριος Μαγκού.
Αχ, όχι. Τον καημένο τον κύριο Μαγκού.
Εσάς τι σας κάνει καλύτερα όταν είστε άρρωστοι;
Τα φάρμακα!
Τα φάρμακα, ακούω.
Κι αυτό ακριβώς θα συζητήσουμε σήμερα.
Για τα φάρμακα.
Λοιπόν, μπορεί να μου πει κάποιος από εσάς τι είναι αυτό;
Ένα χάπι!
Σωστά.
Τα χάπια μάς κάνουν να νιώθουμε πολύ καλύτερα όταν είμαστε άρρωστοι.
Η μαμά μου λέει ότι μπορεί να σου κάνουν κακό.
Όχι αν ακολουθήσεις πιστά τις οδηγίες του ΟΤΦ.
Τι είναι ο ΟΤΦ;
Καλή ερώτηση, Σάλι.
Είναι ο Οργανισμός Τροφίμων και Φαρμάκων.
Ποιος ξέρει πώς παίρνει ένα χάπι την έγκριση του ΟΤΦ;
Η έγκριση ενός χαπιού από τον ΟΤΦ γίνεται σε τρία βήματα.
Το πρώτο βήμα είναι
να εφεύρει ένας επιστήμονας ένα χάπι που κάνει καλά τους ανθρώπους.
Το δεύτερο βήμα είναι
να δοκιμάσει ο επιστήμονας το χάπι σε πάρα πολλούς ανθρώπους.
Και το τρίτο βήμα,
αν το χάπι λειτουργήσει,
είναι να στείλει ο επιστήμονας τα αποτελέσματα των δοκιμών στον ΟΤΦ!
Γιατί δεν κάνει τις δοκιμές ο ΟΤΦ;
Επειδή ο ΟΤΦ δεν διαθέτει τα χρήματα ή τους πόρους για να κάνει τις δοκιμές.
Δεν μπορεί ο επιστήμονας να πει ψέματα για τις δοκιμές;
Γιατί να πει ψέματα για τις δοκιμές, Τζίμι;
-Για να βγάλει πολλά λεφτά. -Εντάξει.
Γι' αυτό υπάρχει ο ΟΤΦ, για να μην μπορούν να πουν ψέματα.
Κι αν ο επιστήμονας προσφέρει στον ΟΤΦ ένα μέρος των χρημάτων;
Να τους δωροδοκήσει;
Ναι! Δωροδοκία!
Όχι, όχι.
Ο ΟΤΦ δεν θα αποδεχόταν ποτέ μια πρόταση δωροδοκίας.
-Πώς το ξέρετε; -Ξέρετε κάτι;
Νομίζω ότι ο κος Μαγκού νιώθει καλύτερα.
Τον ακούω να γουργουρίζει.
Νιώθω καλά.
Το χάπι μ' έκανε να νιώσω καλύτερα.
-Είναι εθισμένος στα χάπια τώρα; -Τι σημαίνει "εθισμένος";
-Η μαμά μου εθίστηκε στη μεθακαλόνη... -Λοιπόν...
ΓΟΛΙΑΘ
Έπινα ένα απεριτίφ.
Συγγνώμη που σε διέκοψα.
Ό,τι έγινε έγινε.
Μου είπαν ότι ζήτησες...
μια χάρη από εμένα.
Πήρα τη βοηθό σου, για να μη σ' ενοχλήσω.
Θέλω να ακούσω ο ίδιος τι θες.
Για να μου πεις "όχι";
Θα πρέπει να πάρεις αυτό το ρίσκο.
Εντάξει.
Χρειάζομαι τα αποτελέσματα των δοκιμών για μια συμβουλευτική επιστολή 25ετίας.
Πάντα θαύμαζα την ικανότητά σου να παραμένεις ψύχραιμος
ενόψει μιας επικείμενης καταστροφής.
Δεν φοβάμαι το ίδιο εύκολα μ' εσένα.
Μάλλον γι' αυτό ήμασταν τόσο καλή ομάδα.
Εκεί οφειλόταν; Η μνήμη μου είναι κάπως θολή.
Σε συμβούλευσα,
πριν από 25 χρόνια, να μην αναλάβεις τη Zax Pharma.
Κι αυτό σε απαλλάσσει ολοκληρωτικά για όσα μου συνέβησαν εξαιτίας αυτού.
Αν μπορέσω... να εντοπίσω τον φάκελο
με τα αποτελέσματα των δοκιμών που αναζητάς...
Θα σ' τον δώσω.
Και τι θα σου οφείλω;
Δύο πράγματα.
Να καταστρέψεις τον Τζορτζ και τον Άρθουρ Ζαξ.
Και μετά...
Να τα βάλουμε με τα υπόλοιπα καθάρματα των φαρμακοβιομηχανιών.
Μαζί;
Πλησιάζω απρόθυμα στη δύση της ύπαρξής μου.
Θα ήθελα όσο τίποτα την ευκαιρία να πάρω μια τελευταία μεγάλη νίκη.
Να καρφώσω έναν ξύλινο πάσσαλο στην καρδιά
των αιμοσταγών αυτών εγκληματιών,
που κερδοσκοπούν με ανάλγητο τρόπο,
πουλώντας αμέτρητα χάπια.
Και που έκλεψαν...
τόσο πολλές από τις μέρες μου...
Και τις νύχτες μου, μετά τον πόλεμο.
Δεν χρειάζεσαι εμένα γι' αυτό.
Πρέπει να το κάνεις εσύ.
Όχι, Μπίλι.
Δεν έχω πια τόση επιρροή, ξέρεις.
Μάλλον ούτε κι εγώ, Ντόνι.
Αν καταφέρεις να κάνεις αυτό το χατ τρικ, θα αποκτήσεις.
Ας ελπίσουμε ότι θα βρεις τον φάκελο.
Δεν θέλω να σας μιλήσω.
Ένα λεπτό μόνο.
Ήταν εξωφρενικό αυτό που κάνατε στο δικαστήριο.
Εκπροσωπούσατε την Πολιτεία της Καλιφόρνιας,
και κατ' επέκταση, εμένα. Ήταν κάτι παραπάνω από ντροπιαστικό.
-Ξέρω ότι δεν πήγε όπως περιμένατε. -Μην υποβαθμίζετε το ζήτημα.
Τα οπιοειδή φάρμακα σκοτώνουν τους κατοίκους αυτής της πολιτείας.
Είμαι υποχρεωμένη να διασφαλίσω ότι θα αποδοθεί δικαιοσύνη.
Όμως η βαρεία αμέλειά σας χαράμισε τελείως αυτήν την πιθανότητα.
Δεν ζητάω συγχώρεση.
Αλίμονο.
Εσείς απλώς δημιουργείτε το πρόβλημα και μετά αποχωρείτε χωρίς τύψεις.
Κυρία Χερέρα, σας παρακαλώ.
Πρέπει να έρθετε σήμερα στην πειθαρχική μου ακρόαση.
-Μετά θα σας τα εξηγήσω όλα. -Δεν είμαι υποχρεωμένη να κάνω τίποτα.
Ούτε θέλω να ακούσω κάποια εξήγηση. Διάβασα τα πρακτικά.
Πρέπει, όμως, να μάθετε τι πραγματικά συμβαίνει.
Αρκετό χρόνο μου σπαταλήσατε.
Δεν μπορούσα να τα πω στην αίθουσα. Σας παρακαλώ.
Θέλετε δικαιοσύνη, σωστά;
Το ίδιο κι εγώ.
Αν όντως θέλετε να αποδοθεί δικαιοσύνη, πρέπει να ακούσετε αυτά που θα πω.
Βγάλατε τον ΜακΜπράιντ από τη στενή
ή τον αφήσατε να σαπίζει στο κρατητήριο;
Μπορούμε να ξεκινήσουμε;
Η νέα πρόταση της Russell Drug είναι 160 εκατομμύρια δολάρια.
Δεν ήταν εννιακόσια;
Δεν φταίω εγώ που χάλασε εκείνη η συμφωνία.
Για 160 εκατομμύρια δεν συμβιβάστηκε ο Τομ Τρου με τη Zax Pharma, Ρομπ;
Παραμένουμε στα 900 εκατομμύρια.
Θα δοθεί η εντύπωση ότι η Russell έχει κάτι να κρύψει.
-Έχει, γι' αυτό κάνει συμβιβασμό. -Αδιέξοδο, λοιπόν.
Έτσι φαίνεται.
ΚΛΕΙΣΕ ΣΥΜΦΩΝΙΑ
Εξακόσια, όπως και η Tillinger. Θα τους χαρίσουμε την αμοιβή μας.
Το ένα τρίτο θα πάρετε;
Το ένα τρίτο; Πάει αυτό.
-Τετρακόσια, τότε. -Θα χάσουμε όλο μας το μερίδιο.
Αν χάσετε στο δικαστήριο, όμως, θα χρωστάτε ενάμισι δισεκατομμύριο.
Όχι, γιατί οι ένορκοι θα τσακίσουν στην κυριολεξία τους πελάτες σου.
Δεν θες να πάμε στο δικαστήριο. Μια χαρά είναι τα εξακόσια.
Θα πας να τους πεις πόσο καλά πήγε, και θα 'μαστε όλοι ευχαριστημένοι.
Αλλιώς θα τραβιόμαστε για κανέναν μήνα.
Εντάξει, εξακόσια.
Εγώ είμαι χαρούμενος. Εσείς;
-Όσο δεν φαντάζεσαι. -Ναι.
Είμαστε ενθουσιασμένες.
Ευχαριστώ.
Γεια.
Απίστευτο.
Γεια.
Μιας και βρίσκομαι στην πόλη, είπα να περάσω να σε δω.
Αλίμονο.
Ο Μπίλι θέλει να ξέρεις ότι το δουλεύει.
Εντάξει. Πόσα ξέρεις;
Περισσότερα από εσένα. Μου είπε τα πάντα.
Δεν είναι δίκαιο. Εγώ δεν ξέρω τίποτα. Δεν μπορώ να το καθυστερήσω άλλο.
Πρέπει να διαπραγματευτώ. Τι να...
-Συγγνώμη που διακόπτω. -Γεια.
Η Έιβα είπε ότι πήγε καλά με τον Γκρίφιν.
Νιώθεις καλά;
Όχι ιδιαίτερα.
Καλά τα πήγες, πάντως.
Με συγχωρείς. Από δω η φίλη μου, η Μπρίτανι.
Η Σαμάνθα είναι η διευθύνουσα σύμβουλος...
-Η αφεντικίνα μου. -Χάρηκα.
-Χαίρω πολύ. Σαμ. -Γεια.
-Από πού είσαι; -Από το Σικάγο.
Τέλεια. Λατρεύω το Σικάγο.
Κι από πού γνωρίζεστε;
Δουλεύαμε μαζί παλιότερα.
-Στο μεσιτικό γραφείο. -Σωστά.
-Ξέχασα ότι κάποτε πουλούσες σπίτια. -Ναι.
Θες να σε πάω στην ακρόαση;
Θα τα πούμε εκεί σε λίγη ώρα. Ευχαριστώ, πάντως.
-Χάρηκα. Καλή διαμονή, εύχομαι. -Χάρηκα.
Λοιπόν;
-Χαίρομαι που σε βλέπω. -Εντάξει.
Κι εγώ χαίρομαι που σε βλέπω.
Μην πας στην ακρόαση του Μπίλι.
Το παράπτωμα του Γουίλιαμ Χάμιλτον ΜακΜπράιντ
έθεσε σε κίνδυνο την απονομή δικαιοσύνης.
Κατηγορήθηκε για ασέβεια και απομακρύνθηκε από την αίθουσα.
Δεν ενημέρωσε τους πελάτες του
και αψήφησε την απόφασή τους.
Παραβίασε το απόρρητο δικηγόρου-πελάτη
και κοινοποίησε απόρρητες πληροφορίες εις βάρος του πρώην πελάτη του.
Για λόγους ασφαλείας,
αιτούμαστε να διαγραφεί άμεσα από τον σύλλογο.
Κύριε ΜακΜπράιντ;
Μάλιστα.
Έχετε κάτι να δηλώσετε προς υπεράσπισή σας;
Μάλιστα, κε Πρόεδρε.
Προ 25ετίας η Zax Pharma μού ανέθεσε να ελέγξω τα αποτελέσματα των δοκιμών
για ένα πειραματικό φάρμακο και να γράψω μια συμβουλευτική επιστολή.
Επειδή εγώ δεν ειδικευόμουν στον συγκεκριμένο τομέα.
Ήταν στρατηγική κίνηση.
Βλέπετε, οι μεγάλες βιομηχανίες είθισται
να δίνουν λίγη δουλειά σε κάθε δικηγορικό γραφείο,
ώστε να μην μπορεί να τις μηνύσει στο μέλλον.
Αυτή η ακρόαση αφορά το παράπτωμά σας, κε ΜακΜπράιντ.
Όχι τις εταιρικές στρατηγικές.
Σωστά.
Οι κανόνες ηθικής αποσκοπούν στην προστασία των πελατών μας.
Αλλά έχουν γίνει όπλα των πλουσίων και των ισχυρών.
Μπείτε στην ουσία, κε ΜακΜπράιντ.
Εντάξει.
Ο ένας εκ των κατηγορουμένων στην υπόθεση από την οποία εκδιώχθηκα
είναι η Zax Pharma.
Για τη συμβολή της στην εξάπλωση της πανδημίας των οπιοειδών.
Για τις ποινικές της ευθύνες όσον αφορά την παραγωγή, την προώθηση
και την πώληση του Trimadone, το οποίο προκάλεσε υγειονομική κρίση.
Αυτό που ανακάλυψα είναι ότι, πριν από 25 χρόνια,
με προσέλαβαν για να ελέγξω τις δοκιμές ενός φαρμάκου
το οποίο ήλπιζαν να αποβεί μια μη εθιστική εκδοχή του Trimadone.
Συνεπώς, πριν από 25 χρόνια,
γνώριζαν ότι το Trimadone προκαλεί εθισμό,
ειδάλλως, δεν θα παρασκεύαζαν μια εντελώς διαφορετική εκδοχή του.
Μη εθιστική.
Απέκρυψαν αυτήν την πληροφορία σε κάθε στάδιο αυτής της υπόθεσης.
Είπαν ψέματα.
Απολογηθείτε για το παράπτωμά σας, ειδάλλως, θα σας αφαιρέσω τον λόγο.
Με απλά λόγια, εξαπάτησαν το δικαστήριο.
Ως εδώ, κε ΜακΜπράιντ. Σας έδωσα αρκετό περιθώριο.
Τίποτα απ' όσα είπατε δεν δικαιολογεί την παραβίαση του απορρήτου στην αίθουσα,
αλλά υποπτεύομαι πως δεν σκοπεύατε να δικαιολογηθείτε.
Επιδείξατε εμφανή περιφρόνηση απέναντι στους κανονισμούς επαγγελματικής ευθύνης
και πλήρη αδιαφορία να εξιλεωθείτε για το παράπτωμά σας.
Ως εκ τούτου, σας απαγορεύω να δικηγορείτε για έναν χρόνο.
Έως ότου να αποδείξετε ότι γνωρίζετε τους κανονισμούς
περί επαγγελματικής ευθύνης.
Συνεπώς, θα δώσετε ξανά τις αντίστοιχες εξετάσεις.
Λύεται η συνεδρίαση.
-Καταλαβαίνω ότι... -Αντιλαμβάνομαι τι λέτε.
Μα προτείνω να το ξανασκεφτείτε.
Ο ΜακΜπράιντ έθεσε σε κίνδυνο την καριέρα του
για να ακουστούν στην ακρόαση αυτές οι πληροφορίες.
Αν ισχύουν όσα είπε, πρέπει να το κυνηγήσουμε.
Για να είμαστε σαφείς, εσείς θα αποφασίσετε
αν θα ακυρώσουμε τον συμβιβασμό των 160 εκατομμυρίων
και θα πάμε σε δίκη με τη Zax.
Αν, όμως, ακυρωθούν όλοι οι συμβιβασμοί,
θα βρεθούμε να οφείλουμε ενάμισι δισεκατομμύριο.
Σωστά.
Είναι πάρα πολλά χρήματα.
Δέχομαι να χάσω τα 160 εκατομμύρια.
Το παράπτωμα του ΜακΜπράιντ, όμως,
θα το χρεωθεί η Μαργκόλις & Τρου.
Και ειλικρινά, δεν είναι δικό μου πρόβλημα.
Σωστά.
Πιάστε δουλειά.
Για όνομα, ρε γαμώτο.
Νομίζω ότι δεν αντιλαμβάνεσαι την ευρύτερη εικόνα, Σαμ.
Αν πάμε σε δίκη και αποδείξουμε ότι ισχύουν τα λεγόμενα του ΜακΜπράιντ,
θα γίνουμε το γραφείο που νίκησε τη μεγάλη φαρμακευτική.
Δεν φαντάζεσαι πόσους πελάτες θα αποκτήσουμε.
Κι αν χάσουμε;
Αν παραμείνει επικεφαλής η Πάτι, θα χάσουμε σίγουρα.
Αν αναλάβεις εσύ...
-Ξέχνα το αυτό. -Σαμ...
Είμαι βέβαιη ότι αν αναλάβεις εσύ...
Όχι, Έιβα. Δεν πρόκειται να το κάνω.
ΦΑΡΜΑΚΕΥΤΙΚΗ ΕΤΑΙΡΕΙΑ ΖΑΧ
Λοιπόν, τι θα κάνουμε;
"Κάνουμε";
Στην ίδια θέση βρισκόμαστε. Και είναι ζόρικα τα πράγματα.
Εγώ δεν διέρρευσα εμπιστευτικές πληροφορίες. Εσύ;
Όχι.
Και γιατί τα πήρε ο μπαμπάς μου;
Το νέο χάπι δεν είναι έτοιμο. Δεν θα το εγκρίνει ο ΟΤΦ.
Φρόντισε να εγκριθεί, τότε. Οι εταιρείες παραποιούν συχνά τα στοιχεία.
Όχι. Είναι μαλάκας, αλλά δεν μπορώ να το κάνω αυτό,
επειδή θέλει να το βγάλει στην αγορά. Το Amurzyn είναι επικίνδυνο.
Δεν θα 'θελες να διευθύνεις τα σκατά του πατέρα σου, σωστά;
Όχι.
Απλώς έχω βαρεθεί να μου φέρεται άσχημα.
Μια μέρα η εταιρεία θα γίνει δική μας.
Όντως.
Ας το κάνουμε σωστά, λοιπόν.
Εντάξει.
Ελπίζω να 'ναι καλύτερα το μάτι σου.
Γεια σου, μπαμπά.
Δεν θα πειράξει τα αποτελέσματα.
Ναι, κανένα πρόβλημα.
Παλιομαλάκα.
ΦΑΡΜΑΚΕΥΤΙΚΗ ΕΤΑΙΡΕΙΑ ΖΑΧ
11 - ΦΑΡΜΑΚΕΥΤΙΚΗ ΕΤΑΙΡΕΙΑ ΖΑΧ
Μπορείτε να μπαίνετε σφήνα όποτε θέλετε!
ΤΖΟΡΤΖ ΖΑΞ
Ξέρω πόσο σου αρέσει να με αισθάνεσαι από πίσω σου.
Κάνε μου μια χάρη, Τζόνι.
Κάνε αυτήν τη μανούβρα στην Ντεϊτόνα.
Το θέλω αυτό το τρόπαιο.
Μάλιστα. Αυτός είναι ο στόχος.
Το τιμόνι είναι κάπως χαλαρό.
Θες να ενημερώσω τον Μάνι;
Σίγουρα δεν θέλω να το πλησιάσεις εσύ.
-Γεια σου, Τζο. -Γεια.
-Ευχαριστώ που ήρθες. -Αλίμονο. Ωραίο όχημα.
Άκου, Τζο, γνωριζόμαστε χρόνια, οπότε δεν θα σε κάνω να πλήξεις
με δηλώσεις του τύπου "Είμαστε απολύτως συντετριμμένοι".
Είμαστε, βέβαια, ειλικρινά,
αλλά είσαι επιστήμονας. Ας μιλήσουμε για αποτελέσματα.
Υπάρχει κάτι στον ορίζοντα. Μια σημαντική ανακάλυψη.
Είναι θέμα χρόνου να ενημερωθείτε σχετικά.
Ξέρουμε και οι δύο ότι υποφέρει κόσμος.
Είναι η κατάλληλη στιγμή για μια πραγματικά αποτελεσματική λύση.
Γι' αυτό με κουβάλησες μέχρι εδώ;
Έχεις την προσοχή μου, Τζορτζ,
αλλά έχω πολλά μάτια πάνω μου αυτήν τη στιγμή.
Όλοι μας στον ΟΤΦ, βασικά.
Εγώ δεν φοβάμαι τα "μάτια". Εσύ;
Εξαρτάται για ποιο πράγμα μιλάμε.
Τι λες για αλλαγή καριέρας;
Στην ηλικία μου;
Αν γίνει τη σωστή στιγμή, με το κατάλληλο τίμημα, δεν νομίζω να αντιδράσει κανείς.
Σκεφτόμουν να βγω στη σύνταξη.
Ακόμη καλύτερα.
Πιστεύω ότι ο ΟΤΦ θα υποδεχόταν θετικά μια λύση
γι' αυτήν την καταστροφική επιδημία οπιοειδών.
Πολύ θετικό αυτό, Τζορτζ. Χαίρομαι που συμφωνούμε.
Η Φερν θα 'ναι σε επαφή.
Τα λέμε.
Εύγε.
Είναι απίστευτα εύκολο να πάρεις αυτούς τους τύπους με το μέρος σου.
Τι γελοίο.
Η Έιβα είμαι. Μου άνοιξε ο Μάρκο.
Πέρασε.
Είσαι ντυμένη;
Ελάχιστα.
Μυϊκοί σπασμοί;
Σε ποιο επίπεδο πόνου;
Γύρω στο οκτώ, μάλλον.
Φούντωσε όταν η Χερέρα είπε ότι θέλει να πάμε σε δίκη.
Δεν με εκπλήσσει αυτό. Λυπάμαι.
Αναθεματισμένε ΜακΜπράιντ.
Πιάνω τον εαυτό μου να ονειρεύεται την Νταϊάνα Μπλάκγουντ και το όπλο της.
Μακάρι να είχε καλύτερο σημάδι.
Είσαι καλά;
Δεν θα αναλάβω την καταραμένη υπόθεση, Έιβα.
Άλλο ήθελα να ακούσω.
Το ξέρω.
Το άγχος της δίκης, αν βρεθώ σε κακή μέρα...
Δεν μπορώ ούτε να μιλήσω ή να σκεφτώ.
Αν σωριαστώ στο πάτωμα στη διάρκεια των εισαγωγικών αγορεύσεων,
θα γίνει ο κακός χαμός, γαμώτο.
Όντως θα γίνει ο κακός χαμός και θα είναι πολύ τραυματική εμπειρία.
Θα το καλύψει η ασφάλειά μας και θα σε συμπαθήσουν οι ένορκοι.
Δεν είναι κακή ιδέα.
Το έχει αναλάβει η Πάτι.
Είναι ριψοκίνδυνο.
Δεν είναι αξιόπιστη.
Προτίθεσαι να ρισκάρεις την κληρονομιά του πατέρα σου;
Ξέρεις τι βρίσκω παράξενο;
Δεν το περίμενα από εσένα αυτό.
Να σου διαφύγει ότι ο ΜακΜπράιντ είχε συνεργαστεί με τη Zax.
Έκανα ένα λάθος.
Ναι.
Όντως. Περαστικά σου.
Ήμουν μια χαρά για λίγο
ΛΙΝΤΑ ΚΕΪ
Μπορούσα να χαμογελάω για λίγο
Μα όταν σε είδα χθες ξανά
Κράτησες το χέρι μου τόσο σφιχτά
Καθώς σταμάτησες να πεις ένα γεια
Κι όταν μου ευχήθηκες να είμαι καλά Δεν φαινόταν καθαρά
Ότι έκλαιγα
Για εσένα
Έκλαιγα για εσένα...
Ψάχνεις μονίμως μια απάντηση.
Τη βρίσκεις ποτέ;
Με άφησες να στέκομαι...
Είναι πολύπλοκο.
Προφανές είναι.
Πες μου την απάντηση, λοιπόν.
Να κλαίω...
Δικό σου σταυρόλεξο είναι. Όλα εγώ θα τα κάνω για εσένα;
Εσύ με μεγάλωσες.
Είναι δύσκολο να καταλάβεις
Μα το χέρι μου σαν πιάσεις
Μπορώ να αρχίσω να κλαίω...
-Γεια σου, Μπίλι. -Γεια, Τομ.
Να σου συστήσω την κόρη μου. Αμάντα, από δω ο Μπίλι ΜακΜπράιντ.
Μπίλι, η Αμάντα.
Χαίρομαι που σε γνωρίζω, Αμάντα.
Έχει πεθάνει, ξέρεις.
Σ' αγαπάω ακόμη περισσότερο από πριν
Μα, αγάπη μου...
Εγώ φταίω.
Έκανες ό,τι μπορούσες.
Γιατί δεν μ' αγαπάς...
Δεν νομίζω ότι ισχύει αυτό.
Εγώ φταίω γι' αυτό, βασικά.
Κλαίω για εσένα
Κλαίω...
Με απεχθανόσουν.
Να η απάντηση που έψαχνες.
Τώρα έχεις φύγει
Κι από...
Το 22 καθέτως;
Από δω και πέρα
Θα κλαίω...
Το 22 καθέτως.
"Απέχθεια".
ΣΕΡΙΦΗΣ
Δεν ήθελες ποτέ την ευθύνη.
Δεν περίμενα να γίνω σερίφης.
Δεν ήσουν καλός σ' αυτό.
Είναι πολύ δύσκολο.
Δεν θα το έλεγα.
Ένα επάγγελμα είναι.
Όχι, είναι κάτι παραπάνω. Ένας τρόπος ζωής.
Σιγά, ρε ιδεολόγε.
Γιατί πρέπει να τα κάνεις όλα τόσο δραματικά, ρε γαμώτο;
Σ' αγαπάω, μικρό.
Ο πατέρας σου δεν το έλεγε αυτό;
Παλιά τον μισούσα, ξέρεις.
Και τώρα;
Τώρα τον ξέρω.
Ξέχασες το σημείωμα που παρήγγειλες.
Πρέπει να το διαβάσεις.
ΕΡΕΥΝΗΣΕ ΤΟΝ ΑΡΘΟΥΡ
Άρθουρ;
Δεν καταλαβαίνω τι μου συμβαίνει.
Μπερδεύονται μονίμως τα πάντα.
Όσα βίωσα και η τωρινή μου ζωή...
Είναι φυσιολογικό αυτό;
Με τίποτα.
Τίποτα δεν είναι φυσιολογικό μ' εσένα.
Απλώς νιώθω ότι απομακρύνομαι ακόμη περισσότερο από αυτό που ψάχνω.
Ίσως έτσι πρέπει να γίνει.
-Έχεις δουλειά; -Ναι.
Αυτό ήταν το γραφείο μου, ξέρεις.
Και είχαμε ποντίκια.
-Έχεις δει καθόλου ποντίκια; -Όχι.
Ωραία.
Λοιπόν, η Γενική Εισαγγελέας θέλει να πάμε σε δίκη.
-Πώς προέκυψε αυτό; -Ήρθε στην ακρόαση του ΜακΜπράιντ.
Θα το ήξερες ήδη αν ερχόσουν, αλλά όλως περιέργως απουσίαζες.
Δεν μπόρεσα να έρθω.
Υπήρχε κάποιος λόγος;
Δεν έχει σημασία.
Αν ο δικαστής μάς πάει σε δίκη, θα είσαι η επικεφαλής δικηγόρος
σε μια από τις μεγαλύτερες αγωγές όλων των εποχών σε φαρμακευτική.
-Πώς νιώθεις γι' αυτό; -Υπέροχα.
Αλήθεια; Μπορώ να σκεφτώ ενάμισι δις λόγους για να μη νιώθουμε "υπέροχα".
Τι θέλεις από εμένα;
Να προτείνεις να το αναλάβει η Σαμ. Εσένα μπορεί να σε ακούσει.
-Η Σαμ δεν δικηγορεί πλέον. -Έχει χάσει τον προσανατολισμό της.
Αν θέλει να το χειριστώ εγώ, θα το κάνω.
Δεν σ' εμπιστεύομαι.
Λυπάμαι...
αλλά δεν δίνω δεκάρα. Δεν έχεις καμιά βαρύτητα.
-Κι όμως, έχω λίγη. -Όχι, δεν έχεις.
-Από οικονομική άποψη. -Ωραία.
Φρόντισα να καταθέσω άμεσα
την κεφαλαιακή συνεισφορά σου ως ισότιμη εταίρος.
Αυτό σημαίνει ότι θα χρεωθείς εξίσου μ' εμάς
το ενάμισι δισεκατομμύριο δολάρια,
αν αυτή η υπόθεση καταρρεύσει σαν νεκρό αστέρι στην αγκαλιά σου.
Απ' ό,τι ακούω, όμως, είμαι η μόνη σου ελπίδα,
οπότε θα σου συνιστούσα να μάθεις να ζεις μ' αυτό, γαμώτο.
Θα είμαι δίπλα, Πάτι.
Το ξέρω.
-Γεια. -Γεια.
-Μπορούμε να μιλήσουμε; -Ναι, φυσικά.
Για την ακρίβεια...
σκεφτόμουν πόσο μου έλειψε να μιλάμε.
Θα ήταν ωραία να πάμε για φαγητό ή κάτι τέτοιο κάποια στιγμή.
Ήρθε η ώρα να αποχωρήσω από τη Μαργκόλις & Τρου.
Χρειάζομαι μια αλλαγή, να βρω ένα μέρος όπου...
Στάσου. Μισό λεπτό. Περίμενε.
Έμαθα πάρα πολλά δουλεύοντας μαζί σου...
Εντάξει, σταμάτα!
Τι τρέχει, Ρομπ;
-Ρομπ! -Ναι.
Είσαι καλά;
Θα γινόμουν ποτέ εταίρος;
Καλά το φαντάστηκα.
Μάλιστα. Ξέρεις, εγώ...
Ήρθε η ώρα να προχωρήσω.
Μπορεί να πάμε σε δίκη για μια υπόθεση που προετοίμαζες εδώ κι ενάμιση χρόνο.
-Ναι. -Πολύ αντιεπαγγελματικό, γαμώτο.
Σε παρακαλώ.
Μην το κάνεις αυτό.
Σ' ευχαριστώ για όλα, Σαμ.
Εντάξει.
Μάλλον είναι η σύζυγος του Τομ.
Με πήρε νωρίτερα.
Καλύτερα να το σηκώσεις.
Γεια σου, Τζούντι.
Εντάξει.
Λυπάμαι πολύ.
Ναι. Το εκτιμώ αυτό.
Κακό είναι αυτό;
Όχι.
Αν ήταν, θα μου έλεγες;
Δεν είναι αυτή η δουλειά μου.
Ο Τομ είναι νεκρός.
Το πτώμα του ξεβράστηκε κοντά στην ακτή Μάρσαλ.
Μάλλον αυτοκτόνησε.
Αλήθεια;
Ναι. Μόλις με πήρε η σύζυγός του.
Ακουγόταν ανακουφισμένη.
Εσύ είσαι;
Ελπίζω να βρει λίγη γαλήνη.
Κι εγώ το ίδιο.
Ήταν καλή κίνηση να μιλήσεις στη Χερέρα.
Πήρες ακριβώς αυτό που ήθελες.
-Δεν ήθελα να γίνει έτσι. -Ούτε κι εγώ. Έγινε, όμως.
Ναι.
Μπορείς ακόμη να βρεθείς στη σωστή πλευρά.
Δεν υπάρχει σωστή πλευρά, Μπίλι.
Θες να σώσεις το γραφείο του πατέρα σου, μα εκείνος πέθανε, εσύ όχι.
Μπορείς να κάνεις καλύτερες επιλογές για όσους είναι ακόμη εδώ.
Τι σκατά, Σαμ;
Γιατί το έκανες αυτό;
Θα μου πάρεις καινούριο. Ξέρω ότι έχεις να το πληρώσεις.
Τι διάολο ήταν αυτό;
ΕΡΕΥΝΗΣΕ ΤΟΝ ΦΡΑΝΚ
Ποιος είναι ο Φρανκ;
Ο γείτονάς μου, που προσέχει η σωσίας σου. Τον έχεις δει.
Μάλιστα.
Ναι.
Του ανήκει όλο το τετράγωνο. Μπορείς να βρεις πληροφορίες;
Θα προσπαθήσω.
Πήρες τα αποτελέσματα από τον Κούπερμαν;
Θα δείξει. Η Πάτι δεν μπορεί να ξανανοίξει την υπόθεση χωρίς αυτά.
Είπε ότι έπρεπε να διαπραγματευτεί έναν συμβιβασμό.
Το περίμενα αυτό.
Σκούρα τα πράγματα,
αν περιμένεις να σου κάνει χάρη ο Κούπερμαν.
Αυτό ξαναπές το.
Ήταν χαρούμενη η Ντενίς;
Έτσι νομίζω.
Δεν ξέρω. Άλλωστε, δεν μου λέει τα πάντα.
Κάτι μου θυμίζει αυτό.
Θα της πεις ότι δεν την απεχθάνομαι;
Πώς σου ήρθε αυτό;
Όταν με πυροβόλησαν, έβγαλα τον πόνο και την οργή μου σ' εκείνη.
Δεν ξέρω πόσα σου είπε.
Βασικά, μόνο ότι...
Το μόνο που ξέρω είναι ότι δεν θέλει να σου μιλήσει.
Ναι.
Πήγαινε. Έχεις πολλά να κάνεις.
-Ευχαριστώ για τη βοήθεια. -Ναι.
Δεν ξέρω τι θα έκανα χωρίς εσένα.
-Πρέπει να σου πω κάτι. -Εντάξει.
Θυμάσαι που το σήκωσε ένας τύπος όταν μου τηλεφώνησες;
-Ναι. -Τον λένε Μάικ.
Και...
Δουλεύουμε στο ίδιο γραφείο και είναι κι αυτός ιδιωτικός ερευνητής.
Και με συνόδευσε σ' ένα ταξίδι.
-Και... -Και;
Και...
Είναι καλός και γενναιόδωρος. Και...
Ζούμε μαζί, γαμώτο, κι έχουμε μια γαμημένη γάτα, εντάξει;
Ορίστε, τώρα ξέρεις.
Πώς λένε τη γάτα;
Κότζακ.
"Ποιος σ' αγαπάει, μωρό μου;"
Καλά είναι.
Σταθείτε!
Αυτή είναι η έρευνά μου!
Το εργαστήριό μου!
Είμαι η αφεντικίνα σας! Αφήστε με να μπω!
Αυτός είναι ο εξοπλισμός μου! Σταματήστε! Σταθείτε!
Τα προσωπικά αντικείμενα θα σταλούν στο σπίτι σου.
-Θέλω να μιλήσω στον θείο μου. -Εκείνος όχι.
-Δεν μπορεί να συνεχίσει χωρίς εμένα. -Ό,τι θέλει θα κάνει.
Τελείωσες από δω, Κέιτ.
Σου συνιστώ να διαβάσεις ξανά τη ρήτρα εμπιστευτικότητας.
Άντε πηδήξου, Φερν.
Αντίο.
Γεια σου. Πέρασε.
Έλα μέσα. Θέλεις να πιεις κάτι;
Έχω μόνο ουίσκι και νερό βρύσης.
Όχι, ευχαριστώ.
Ελπίζω να μη σε πειράζει να πιω εγώ.
Λοιπόν, τι τρέχει;
Ο θείος μου με έδιωξε από την εταιρεία.
Κατάσχεσε τα πάντα, κι έχασα κάθε πρόσβαση.
Τι θα κάνω;
Κάνε λίγη υπομονή, το δουλεύω.
Πρόσεξες αν σε ακολούθησε κανείς;
Δεν ξέρω.
Πήρες τα αποτελέσματα του Amurzyn από το παλιό σου γραφείο;
Κι αυτό το δουλεύω. Με έβγαλαν από την υπόθεση.
-Οπότε μην ανησυχείς γι' αυτό. -Τι;
Εργάζομαι παρασκηνιακά.
-Τι σημαίνει αυτό; -Έχε μου εμπιστοσύνη, εντάξει;
Θα σταματήσω τον θείο σου, αλλά δεν μπορώ να το κάνω χωρίς εσένα.
Θες ακόμη να καταθέσεις στο δικαστήριο;
Ναι.
Ωραία.
Ευχαριστώ, Μάρκο.
ΚΑΘΑΡΤΙΚΑ ZAX LAX ΑΝΟΙΧΤΑ ΟΛΟΝ ΤΟΝ ΧΡΟΝΟ
Πολύ μυστηριώδης συνάντηση.
-Προτιμάς να μπεις από την είσοδο; -Πού είναι;
Επάνω.
Φερν.
Βεβαίως. Πάω να τον φέρω.
ΜΟΝΟ ΕΞΟΥΣΙΟΔΟΤΗΜΕΝΟ ΠΡΟΣΩΠΙΚΟ
ΑΠΟΘΗΚΗ ΚΑΙ ΠΑΡΑΛΑΒΗ ZAXLAX ΠΡΟΣ ΓΡΑΦΕΙΟ
Είμαι ιδρωμένος. Ας μην κατέβω.
Ευχαριστώ.
Η Γενική Εισαγγελέας θέλει να ακυρώσει τον διακανονισμό.
Έτσι άκουσα.
Και;
Τέλεια.
-Αλήθεια; -Ναι.
Δεν έγινε και τίποτα, αλλά μου εξοικονόμησες 160 εκατομμύρια.
Κι αν πάμε σε δίκη;
Θα νικήσω ούτως ή άλλως.
Σωστά; Δεν ήρθες να με διαβεβαιώσεις ότι θα νικήσω ούτως ή άλλως;
Σωστά. Αλλά...
Αλλά...
Να μαντέψω... Θες να αλλάξεις τη συμφωνία μας.
Ναι. Η αρχική μας συμφωνία αφορούσε μια σειρά συμβιβασμών,
όπου θα κερδίζαμε και οι δύο. Τώρα, όμως, έπαψε να παίζει αυτό.
Μπορώ να κατανοήσω ότι δυσκολεύεσαι να χωνέψεις
το γεγονός ότι το γραφείο σας θα χρωστάει ενάμισι δισεκατομμύριο. Εδώ που τα λέμε.
Εδώ που τα λέμε.
Εντάξει, λοιπόν. Τι προτείνεις;
Μια νέα συμφωνία, που θα ωφελήσει εξίσου και τους δυο μας.
Αν, όμως, πάμε σε δίκη,
και νικήσεις, θα χάσω το δικηγορικό μου γραφείο.
Πράγματι, είσαι σε πολύ δύσκολη θέση.
Δική σου ιδέα ήταν ο ΜακΜπράιντ.
Ήταν καλή ιδέα. Εσύ δεν τον χειρίστηκες σωστά.
Έχεις δίκιο, Τζορτζ, εντάξει; Τι θέλεις να κάνουμε τώρα;
Τίποτα.
Δεν θα καταστρέψω το γραφείο για το τίποτα.
Χάσε πρώτα την υπόθεση και το συζητάμε.
Θα χρειαστώ μια εγγύηση.
Κάτσε να δούμε πώς θα πάει το πράγμα.
Αν δεν πάμε σε δίκη... μάλλον άδικα ήρθες ως εδώ.
Θα πω στη Φερν να σε βοηθήσει.
Αποκλείεται να αυτοκτόνησε.
Αυτό είναι το θέμα με τους αυτόχειρες.
Ποτέ δεν ξέρεις.
Ευχαριστώ, γλυκιά μου.
Μου κρατάς λίγο το ποτό; Πάω να καπνίσω ένα τσιγάρο.
ΠΟΝΟΣ
Ο κύριος ΜακΜπράιντ;
Τι τρέχει;
Έλαβα συγκεκριμένες οδηγίες να σας το δώσω όταν θα είστε μόνος.
Ο Κούπερμαν;
Δραματικός, όπως πάντα.
-Κάτι ακόμη. -Ναι;
Μπορώ;
Αν είναι να ξεμπερδεύουμε, ελεύθερα.
Την έβγαλες;
Ευχαριστώ, φίλε.
Θα σου κάνει κακό.
Υποτιτλισμός: Παναγιώτης Καρούσος
Επιμέλεια Ντέση Βερβενιώτου